Κύρια αίθουσα συνεδριάσεων του κτιρίου της Νοτιοκορεατικής Εθνοσυνέλευσης 
Η **Εθνοσυνέλευση της Δημοκρατίας της Κορέας** (Κορεατικά: 대한민국 국회, προφέρεται: Ντεανμινγκούγκ γκουκέ, Χάντσα: 大韓民國國會) είναι το μονοθάλαμο νομοθετικό σώμα της Νότιας Κορέας που αποτελείται από 300 μέλη. Οι εκλογές στην Εθνοσυνέλευση διεξάγονται ανά τετραετία, και οι τελευταίες βουλευτικές εκλογές διεξήχθησαν στις 15 Απριλίου 2020. Τα 253 μέλη της Εθνοσυνέλευσης εκλέγονται από μονοεδρικές περιφέρειες, ενώ τα υπόλοιπα 47 εκλέγονται με αναλογική εκπροσώπηση.

Δομή και οργάνωση
-----------------

### Πρόεδρος

Όπως ορίζει το Σύνταγμα της Νότιας Κορέας, η Εθνοσυνέλευση εκλέγει έναν Πρόεδρο και δύο αντιπροέδρους, με μυστική ψηφοφορία, για διετή θητεία. Ο Πρόεδρος εκπροσωπεί το Κοινοβούλιο, συντονίζει τις συνεδριάσεις, διατηρεί την τάξη και εποπτεύει τα ζητήματα. Επίσης, μπορεί να παρευρίσκεται στις συνεδριάσεις των επιτροπών, και επιτρέπεται να μιλήσει αλλά όχι να συμμετάσχει στις ψηφοφορίες.

### Κοινοβουλευτικές ομάδες

Τα πολιτικά κόμματα που έχουν τουλάχιστον 20 έδρες στην Εθνοσυνέλευση σχηματίζουν κοινοβουλευτικές ομάδες. Έκαστη ομάδα ορίζει έναν αντιπρόσωπο, ο οποίος υποβάλλει στον Πρόεδρο έναν κατάλογο με τα μέλη της ομάδας.

### Μέλη

Προτού αναλάβουν τα καθήκοντά τους τα μέλη της Εθνοσυνέλευσης θα προηγηθεί μία τελετή ορκωμοσίας. Το κείμενο είναι: «*Ορκίζομαι επίσημα ενώπιον του λαού ότι θα τηρήσω το Σύνταγμα, θα επιδιώξω να προάγω την ελευθερία και την ευημερία του λαού και την ειρηνική ένωση της πατρίδας, θα δώσω προτεραιότητα στα εθνικά συμφέροντα, θα εκπληρώσω με τιμή και ευσυνείδητα τα καθήκοντά μου ως μέλος της Εθνοσυνέλευσης*». Όπως ορίζει το άρθρο 46 του Συντάγματος, τα μέλη πρέπει να επιδείξουν εντιμότητα και να μην κάνουν κατάχρηση της εξουσίας τους. 

### Νομοθετική διαδικασία

Τα μέλη της Εθνοσυνέλευσης και της Κυβέρνησης μπορούν να προτείνουν νέους νόμους. Οποιοσδήποτε βουλευτής μπορεί να προτείνει ένα νομοσχέδιο. Πρέπει να συντάξει το κείμενο και να το υποβάλλει στον Πρόεδρο, συνημμένα με τις υπογραφές άλλων 10 βουλευτών. Ο Πρόεδρος θα διανείμει αντίγραφα του νόμου στα μέλη της Εθνοσυνέλευσης, έντυπα ή διαδικτυακά. Θα διαβαστεί στη σύνοδο ολομελείας και θα μεταβιβαστεί στην αρμόδια Μόνιμη Επιτροπή. Οι νόμοι που θα περάσουν από την Εθνοσυνέλευση πρέπει να επικυρωθούν από τον Πρόεδρο εντός 15 ημερών.

### Επιτροπές

Υπάρχουν 17 μόνιμες επιτροπές που εξετάζουν τα νομοσχέδια και τα ζητήματα που εμπίπτουν στις αντίστοιχες αρμοδιότητές τους, και εκτελούν άλλα καθήκοντα όπως ορίζεται από τη σχετική νομοθεσία. 

* Διοικητική Επιτροπή
* Νομοθετική και Δικαστική Επιτροπή
* Επιτροπή Εθνικής Πολιτικής
* Επιτροπή Στρατηγικής και Οικονομικών
* Επιτροπή Επιστημών, ΤΠΕ, Προγραμματισμού για το Μέλλον, Μέσων Μαζικής Ενημέρωσης και Επικοινωνιών
* Επιτροπή Εκπαίδευσης
* Επιτροπή Πολιτισμού, Αθλητισμού και Τουρισμού
* Επιτροπή Εξωτερικών Υποθέσεων και Ενότητας
* Επιτροπή Εθνικής Άμυνας
* Επιτροπή Ασφαλείας και Δημόσιας Διοίκησης
* Επιτροπή Γεωργίας, Τροφίμων, Αγροτικών Υποθέσεων, Υδάτων και Αλιείας
* Επιτροπή Εμπορίου, Βιομηχανίας και Ενέργειας
* Επιτροπή Υγείας και Πρόνοιας
* Επιτροπή Περιβάλλοντος και Εργασίας
* Επιτροπή Γης, Υποδομών και Μεταφορών
* Επιτροπή Πληροφοριών
* Επιτροπή για την Ισότητα των Φύλων και την Οικογένεια

### Εκλογές

Όπως ορίζει το άρθρο 41 του Συντάγματος, τα μέλη της Εθνοσυνέλευσης εκλέγονται με άμεσες εκλογές, με μυστική ψηφοφορία, που διεξάγονται ταυτόχρονα σε όλην την επικράτεια για όλους τους πολίτες ισότιμα. Ο αριθμός των εδρών που θα μοιραστούν ορίζεται με νόμο, αλλά πρέπει να είναι πάνω από 200. Ορισμένα μέλη εκλέγονται με πλειοψηφικό σύστημα από μονοεδρικές περιφέρειες, και τα υπόλοιπα εκλέγονται με αναλογική εκπροσώπηση.

Ιστορία
-------

### Πρώτη Δημοκρατία

Οι πρώτες εκλογές για την Εθνοσυνέλευση διεξήχθησαν υπό την επίβλεψη του ΟΗΕ στις 10 Μαΐου 1948. Το Σύνταγμα συντάχθηκε την 17η Ιουλίου 1948 και η Πρώτη Δημοκρατία της Νότιας Κορέας (1948-1960) ιδρύθηκε στις 15 Αυγούστου 1948. Ο πρώτος Πρόεδρος της Νότιας Κορέας ήταν ο αντικομμουνιστής Σίνγκμαν Ρι.

Τρέχουσα σύσταση
----------------

Κομματική σύσταση της 21ης Εθνοσυνέλευσης  
(από τις 15 Φεβρουαρίου 2020)| Κόμμα | Κοινοβουλευτικός
αρχηγός | Έδρες |  % εδρών |
| --- | --- | --- | --- |
|   **Δημοκρατικό Κόμμα** |  | **179** |  | 59,7% |
|   **Εξουσία των Υπηκόων** |  | **103** |  | 34,3% |
|   Κόμμα Δικαιοσύνης |  | 6 |  | 2,00% |
|   Κόμμα των Υπήκοοι |  | 3 |  | 1,00% |
|   Ανοιχτοί Δημοκράτες |  | 3 |  | 1,00% |
|   Ανεξάρτητοι |  | 6 |  | 2,00% |
| Σύνολο | 300 |  | 100,0% |
|  |

Παραπομπές
----------

1. ↑   Ο Πρόεδρος πρέπει να μην είναι μέλος κόμματος κατά τη διάρκεια της θητείας του, βάσει του νόμου. Είναι πρώην μέλος του Δημοκρατικού Κόμματος.
2. 1 2  «NATIONAL ASSEMBLY ACT, CHAPTER III ORGANS AND EXPENSES OF NATIONAL ASSEMBLY».
3. ↑  Youngmi Kim (2011). *The Politics of Coalition in South Korea*. Taylor & Francis, p. 65.
4. ↑  «Νομοθεσία Εθνοσυνέλευσης. Κεφάλαιο 4: τα μέλη».
5. 1 2 3  «Σύνταγμα της Νότιας Κορέας. Κεφάλαιο 3: Η Εθνοσυνέλευση».
6. ↑  «Νομοθεσία Εθνοσυνέλευσης. Κεφάλαιο 6: Συνεδριάσεις».
7. ↑  Park 2010, p. 27.
8. ↑  «Setting the Stage». *web.archive.org*. 16 Ιουλίου 2007. Αρχειοθετήθηκε από το πρωτότυπο στις 16 Ιουλίου 2007. Ανακτήθηκε στις 20 Μαρτίου 2020. CS1 maint: Unfit url (link)
9. ↑  «ICL - South Korea Index». *web.archive.org*. 13 Δεκεμβρίου 2006. Αρχειοθετήθηκε από το πρωτότυπο στις 13 Δεκεμβρίου 2006. Ανακτήθηκε στις 20 Μαρτίου 2020. CS1 maint: Unfit url (link)

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 9107157527280127300007
* LCCN: n80002397
* ISNI: 0000 0004 0379 095X
* GND: 50505-5

 |

 |